Put u Vukovar

Krenuli smo jako rano, prije zore. Kada smo pokupili druge škole imali smo predavanje i naučili dio o Domovinskom ratu i, moram priznati, bilo je vruće iako je vani bio minus. Na Trpinjskoj cesti je bilo malo jezivo jer, ako malo razmislimo, ondje su ljudi prije 30-tak godina umirali svakodnevno. U bolnici je bilo tužno. Ona jadna djeca koja su odvedena iz "sigurne" bolnice bila su ubijena i mučena. Taj pakao ne bih poželjela nikome. Koliko je djece izgubilo očeve, koliko je majki izgubilo sinove, sestre braću i sl. Užas i pakao. Polje bijelih križeva koje predstavljaju duše nestalih i čije obitelji još uvijek čekaju njihove voljene, možete li samo zamisliti kolika je to tuga? Ovčara. Tema o kojoj, vjerujem, nikome nije baš ugodno slušati. Koliko je metaka ispucano, krvi proliveno, djece mučeno, pa kakva osoba može mirno spavati znajući da je nekome ubila nekoga voljenoga? A možete li misliti kako je bilo vojnicima u tenkovima koji su morali slušati te katastrofalne zvukove? Dvorac Eltz. Malo lijepša i svjetlija tema. Pogled na Dunav je krasan i starinske stvari su također prekrasne. Zatim, Vučedolski muzej. Kako je to samo fascinantno kako su ljudi mislili na takav način? A mi danas bez tehnologije, pa što bismo bili? I na kraju crkva Sv. Filipa i Jakova. Ondje smo gledali video uratke o ratu i jako sam zahvalna što sam rođena u današnje vrijeme. Ljudi su ondje proživjeli pakao, a sada se nadam da se nalaze na mirnijem mjestu.

Petra Žaper, 8. r.